CELEX: 62017TA0734
Language: et
Date: 2020-03-26 00:00:00
Title: Kohtuasi T-734/17: Üldkohtu 26. märtsi 2020. aasta otsus – ViaSat versus komisjon (Dokumentidega tutvumise õigus – Määrus (EÜ) nr 1049/2001 – Liikuva kosmoseside süsteemide operaator – Hankemenetluses valitud kandidaadi poolt komisjonile esitatud dokumendid – Dokumentidega tutvumise võimaldamisest kaudne ja sõnaselge keeldumine – Kolmanda isiku ärihuve kaitsev erand – Ülekaalukas üldine huvi – Dokumentidega tutvumise võimaldamisest osaline keeldumine)

25.5.2020   
            
            
               ET
            
            
               Euroopa Liidu Teataja
            
            
               C 175/11
            
         
      Üldkohtu 26. märtsi 2020. aasta otsus – ViaSat versus komisjon
      (Kohtuasi T-734/17) (1)
      
      (Dokumentidega tutvumise õigus - Määrus (EÜ) nr 1049/2001 - Liikuva kosmoseside süsteemide operaator - Hankemenetluses valitud kandidaadi poolt komisjonile esitatud dokumendid - Dokumentidega tutvumise võimaldamisest kaudne ja sõnaselge keeldumine - Kolmanda isiku ärihuve kaitsev erand - Ülekaalukas üldine huvi - Dokumentidega tutvumise võimaldamisest osaline keeldumine)
      (2020/C 175/12)
      Kohtumenetluse keel: inglise
      
         Pooled
      
      
         Hageja: ViaSat, Inc. (Carlsbad, California, Ameerika Ühendriigid) (esindajad: advokaadid J. Ruiz Calzado, L. Marco Perpiñà, P. de Bandt ja M. Gherghinaru)
      
         Kostja: Euroopa Komisjon (esindajad: S. Delaude ja C. Ehrbar)
      
         Kostja toetuseks menetlusse astuja: Inmarsat Ventures Ltd (London, Ühendkuningriik) (esindajad: advokaadid C. Spontoni, B. Amory ja É. Barbier de La Serre ning barrister A. Howard)
      
         Ese
      
      ELTL artiklil 263 põhinev nõue tühistada komisjoni kaudne otsus, millega jäeti rahuldamata hageja 10. juuli 2017. aasta korduv taotlus võimaldada tutvuda kogu teabega, mille Inmarsat plc, Inmarsat Ventures või selle tütarettevõtjad esitasid seoses osalemisega Euroopa Liidu hankemenetluses, mille kohta on tehtud komisjoni 13. mai 2009. aasta otsus 2009/449/EÜ liikuva kosmoseside teenuseid pakkuvate üleeuroopaliste süsteemide operaatorite valiku kohta (ELT 2009, L 149, lk 65), ning kogu seda küsimust puudutava teabevahetusega Inmarsati ja komisjoni vahel, ning seejärel tühistada komisjoni 11. jaanuari 2018. aasta otsus C(2018) 180 final, millega keelduti selle teabega tutvumise võimaldamisest.
      
         Resolutsioon
      
      
                  1.
               
               
                  Ära on langenud vajadus teha otsus, kas õiguspärane on Euroopa Komisjoni kaudne otsus, millega jäeti rahuldamata hageja 10. juuli 2017. aasta korduv taotlus võimaldada tutvuda kogu teabega, mille Inmarsat plc, Inmarsat Ventures või selle tütarettevõtjad esitasid seoses osalemisega Euroopa Liidu hankemenetluses, mille kohta on tehtud komisjoni 13. mai 2009. aasta otsus 2009/449/EÜ liikuva kosmoseside teenuseid pakkuvate üleeuroopaliste süsteemide operaatorite valiku kohta, ning kogu seda küsimust puudutava teabevahetusega Inmarsati ja komisjoni vahel.
               
            
                  2.
               
               
                  Jätta hagi ülejäänud osas rahuldamata.
               
            
                  3.
               
               
                  Mõista ViaSat, Inc.-lt kolm neljandikku komisjoni ja Inmarsat Venturesi kohtukuludest ning jätta kolm neljandikku kohtukuludest tema enda kanda.
               
            
                  4.
               
               
                  Mõista komisjonilt välja üks neljandik ViaSati ja Inmarsat Venturesi kohtukuludest ning jätta üks neljandik kohtukuludest tema enda kanda.
               
            
         (1)  ELT C 22, 22.1.2018.